經數: 一七二○

經名: 法華玄論卷第七

頁數: 四二一

上              欄

地. 又有三種一時節記. 三十四阿僧祇劫. 二

修行記. 謂修十度. 三究竟記. 至於萬德. 初又

有三. 一遠因記. 外凡至十行去佛遠. 二近因

記. 十□向已上去佛近. 三至得記. 初地已

上得法身理也. 次修行記亦三. 一下道種謂

十信. 二成就卽三十心. 三解脫初地已上也.

次究竟記有四. 一化主二處所三大衆四說

法也. 三藏又出中阿含及薩婆多義. 明凡欲

至佛要三僧祇行行. 初僧祇行行猶退爲小

乘. 曰不定位. 次二僧祇行行不退曰定位.

三僧祇斷見思惑堪受記. 今未詳此釋. 與釋

論及舊出小乘義不相應也次明四種授記.

出首楞嚴經及釋論猶未見經本. 可更看經

文揀之. 及釋論有四. 一未發心授記. 二發

心揀記. 三不現前授記. 亦名密授記. 四現前

授記. 未發心授記有二種. 一者昔是具縛衆

生都未預五乘善所攝. 而佛懸記其未來成

三乘果. 如釋論記□鳥事. 未來生八萬大劫

猶受□身. 後過無數劫乃捨□身方得人身.

發心行行得□支佛也問記此□有何益耶

答於□無益. 身子等因此知佛智不可思

議令多人發心. 身子悔取小道. 但爲益人

不爲利□. 二者依首楞嚴經意言. 其人過去

久已發心行行. 但在輕毛位隨風東西. 未可

是□故云未發心. 又此人過去已曾發心. 但

現在未値緣. 故云未得發心此人從外凡至

退位已來. 又依瓔珞經六心中人也. 依法華

是繫寶珠人. 以其失大解故今爲此人授記.

名未發心授記也. 二者發心授記. 如過去

中              欄

久發心乃至現在發心. 故名發心. 首楞嚴意.

判此人位不退也. 依瓔珞經是七心已上人

也. 第三不現前授記者. 唯他人知而自不知.

故名不現前也問自旣不知何用授記答

其人若自聞授記則生懈怠. 今欲斷他疑令

生歡喜故爲他記問他有何疑答他見其

積行旣久又崇仰之. 而不見得記. 今聞得記

則他聞發心也. 第四現前授記卽是無生忍

也. 南方舊云. 第三人位從初地至六地. 第

四人位七地也. 以兩義證之. 一者首楞嚴經

明第三人行六度. 六度卽六地. 第四人得

無生忍. 故知是七地也. 二者諸經及釋論云.

儒童菩薩得七地無生忍. 値燃燈佛方與授

記. 未値燃燈佛之前猶未得記. 故知第四

人是七地. 北方論師云. 第一人是外凡前人.

卽十信之前也. 第二人是外凡卽十信菩薩

也. 第三人三賢菩薩卽恐聞記生謗. 故不

現前授記. 第四位登初地聞不生謗現前授

記也評曰. 皆有二義取六地未得無生忍.

故未得無生記作佛則如前釋也. 取登地得

無生則如後判. 釋論云初地無生七地無生

故也問若用前釋者. 可言六地猶恐懈怠

不現前授記耶答不取此義但明六地未得

無生忍. 故未得無生記. 所以不現前授六

地菩薩無生記作佛耳. 若恐懈怠者依後釋

也. 又攝大乘論六地名有相地. 亦得約此

義爲懈怠也問授聲聞記亦有四不答就

法華明亦具四也. 常不輕授四衆記. 謂未

發心而授也. 以四衆未發菩提心故. 又化

下              欄

城品云我滅度後復有弟子. 不聞是經. 於自

功德生滅度想入於涅槃. 我於餘土作佛爲

說是經故發心作佛. 是名未發心授記. 卽用

此文. 又是不現前授記也. 發心授記者約[&FFFF]#

言之. 三根聲聞□發菩提心信解一乘. 故與

授記. 現前授記者. 第四卷云是千二百羅漢

我今現前次第與授記也次明五種聲聞得

記不得記義. 一者退大學小聲聞如身子之

流. 二者發軫學小聲聞. 三者以佛道聲令

一切聞. 四內□菩薩行外現爲聲聞. 五增

上慢聲聞. 增上慢聲聞中復有二種. 一者得

四禪時謂得四果. 如釋論出之. 得初禪時謂

得初果. 乃至得四禪時謂得第四果. 二者不

必得禪但偏修厭觀. 三毒不起謂得羅漢也.

次明得記不得記者. 若退大爲小聲聞約位

判者. 是六心以下人. 但是未發心授記也.

若發軫學小聲聞亦是未發心授記也. 但此

二人優劣不同. 初人已曾發心. 但發心未

成就故名未發心. 第二人都未發心也. 若第

三以佛道聲令一切聞. 此位旣通從初發心

至佛皆是聲聞也. 若取中根人領解自稱以

佛道聲令一切聞者. 此正就位不退義判. 屬

發心授記也. 內□菩薩行. 此位亦通從位不

退已上皆能有此事. 而取登地. 去此人有

是現前得記也. 增上慢聲聞有三種人. 一者

亦得聞經亦得授記. 如常不輕菩薩爲增上

慢聲聞說法華經及爲授記. 此是未發心授

記也. 二者不得聞經不得授記. 如釋論所

出得四禪者. 此人命終墮無間獄也. 三者得

經數: 一七二○

經名: 法華玄論卷第七

頁數: 四二二

上              欄

□[&FFFF]#聞而不得授記. 則五千之徒得聞略說

而不得記也問此三增上慢聲聞位行云何

優劣答値常不輕菩薩者初謗後信. 初謗

故千劫墮無間獄. 後信故得入菩薩位. 如經

文所列五千人. 直明起去不明是謗. 取其不

謗義則勝不聞法義則劣. 初人聞經故勝謗

故劣也. 又初人聞經不聞經皆謗. 次人聞

經則謗. 不聞則不謗故初人劣. 第二人勝.

又初人多是實行人. 五千多是變化人. 第

三人臨命終時生邪見謗無聖道. 此人非但

謗小亦謗大. 前二人但謗大不謗小. 據此義

則前二人爲勝後人爲劣也. 又第三人但墮

一劫無間. 初人千劫受苦. 則初人爲劣後人

爲勝. 晩見論明四種聲聞. 一決定聲聞. 二增

上慢聲聞. 三退菩提心聲聞. 四應化聲聞.

決定聲聞者卽是本學小乘行得證四果故名

決定聲聞. 增上慢者不得四果妄謂言得. 此

二是小乘中得不得二也. 退大爲小及應化.

爲小. 此二就大乘中明得失故有二也. 此四

攝一切聲聞皆盡. 與上五種不相違. 但廣略

爲異耳. 論明得記不得記者. 退菩提心及應

化人此二得記. 決定聲聞及增上慢此二根

未熟故不與授記. 問此釋與前相違答不

相違也. 論意解三根人得記者. 皆是退大及

及應化人得記耳. 此中無實行人得現前記也

問無實行人得記者. 常不輕菩薩與四衆授

記. 是何等人答論云方便令其發心故. 此

是與實行人授記問若爾前云何實行人不

得記答前明不得如此中三根人現前授劫

中              欄

數之記耳. 非無通記以同有佛性而得記者.

皆得與一切衆生授記也. 三根人就緣因門

授記. 常不輕就正因門授記. 義各有異也

問□有爲實行人授劫數記耶  答有利益者

則爲授之. 義亦得也. 論明五種授記. 一者

身子迦葉名號不同. 又爲衆所知識故與記

別. 二者富樓那等五百人及千二百人等同

一名. 故俱時與記. 三者學無學等俱同一名

非衆所識. 故一時與記. 四者與提婆達多記

者. 示如來無怨惡心故. 五者與比丘尼及龍

女記者. 明女人在家出家修菩薩行皆證佛

果故. 論直明法華經始終與五種人授記不

同耳. 次橫論授記者. 隨一人具得二種授記.

如三根聲聞發菩提心故是發心授記. 面從

佛受爲現前受記也. 增上慢聲聞卽是未發

菩提心得授記. 是未發心授記面從常不輕

聞經是現前記. 如是例義可解也 次明四

種記攝法問授記何故不 多不少但立四耶

答據位論之攝授記盡. 未發心授記從具

縛凡夫至六心退位也. 發心授記從七心已

上至三十心也. 不現前初地至六地也. 現前

七地至十地也. 又未發心外凡前人也. 發心

始入外凡位也. 不現前內凡三十心也. 現前

登地至十地攝位旣周. 故但明四種也. 又作

二種雙攝之也. 一者發心未發心一雙攝授

記盡. 自有未發心與記. 自有已發心與記.

未發心與記如□鳥. 已發心與記從發心已

上至十地皆攝也. 二者現前不現前一雙.

自有不現前而與記. 已雖無益能利益他.

下              欄

自有現前而與記. 或可自益而他不益或自

他得益. 此攝記亦盡也次明九種授記.

卽是授九道記謂三乘及六道也次明十種

授記. 如華嚴離世間品說次明諸四句. 有

前發心後得記. 後發心前得記. 前發心前得

記. 後發心後得記. 又前發心後成佛. 後發心

前成佛. 如釋迦彌勒等易解也. 次法華中大

小四句交絡. 一者小乘無勝劣大乘有勝劣.

如五百人皆羅漢故小無勝劣. 五百人轉次

授記成佛前後大有勝劣也. 二者小有勝劣

大無勝劣. 如二千學無學人是也. 二千有學

及無學故有勝劣. 同時成佛故無勝劣也. 三

者小劣大勝. 如阿難得初果而先成佛者. 小

勝大劣如羅雲得羅漢後成佛. 此四釋五百

弟子及學無學授記品盡也. 又四句. 一者同

是無學得記有前後. 如三根羅漢等. 二者同

是無學同時得記. 如五百羅漢. 三者學無學

不同而同時得記. 如二千人. 四者有擧無學

不同. 得記前後亦不同. 如阿難羅雲等. 此

四句總攝三周也次簡大小問大小乘經

俱有九部. 何故小乘九部無授記大乘九部

有授記耶答授記正明作佛. 作佛是大乘

正宗. 故大乘九部明之. 小乘授記非小乘正

宗. 故小乘九部不說. 所以法華中明九部但

爲趣涅槃也問外國名和伽羅此云授記.

何故成論同用此名而云解義經耶答成論

師會二名云解授記義故名解義. 引彼論文

從明入明等四句. 卽是解授記義也. 今明

不然. 以授記非小乘正宗故. 小乘論不作

經數: 一七二○

經名: 法華玄論卷第七

頁數: 四二三

上              欄

授記名說. 何以知之. 大涅槃解授記經引阿

逸多作佛事. 故知爾也問授記是一義耳.

何故十二部中以授記第一經耶答授記雖

是一義以其作佛事大. 又授九道記亦是大

事故可爲一部也問爲能記名記所記名

記. 爲能所合明記答授記經者正取文言

爲經. 故以能記之言爲記也. 又本記前人作

佛又取所記名記. 如目連記. 兩等三能所

合目易知也

次釋化城義問三車化城旣同是權. 二品

來意有何異耶答索車中已明. 餘未盡者

更序其相. 但聲聞有二種. 一發軫學小. 二

者退大爲小. 三車爲發軫學小人令出三界

當得三乘. 若化城譬者. 爲退大爲小人本心

佛乘. 憚佛道長遠欲退受人天之樂. 故於中

路爲止息說二涅槃也. 然通而爲論二文皆

含兩義. 取其正意則如向說也問方便品

明何義答乃具含二義. 而正取初意是以

三周說法可爲二例. 初二周說法正爲發軫

學小聲聞. 二周領解亦然. 第三周說法正

爲退大學小聲聞. 領解亦然問前應爲退

大取小人說. 何故前爲發軫學小人耶答

學小之人執病旣强. 故先須斥之故初爲也

問身子皆是退大取小人. 故云三萬億佛

所修學大乘. 則知先爲退大取小人也答身

子是權行人. 爲引發軫學小實行之人故先

對身子也. 如攝大乘論云. 身子化之旣得

授記. 令未定入二乘正位者改小乘行. 已入

正位者令其練根學菩薩道已問前明五種

中              欄

聲聞今何故但明二種答雖有五種聲聞但

法華敎起正爲二人. 以發軫學小令改小而

信大. 退大爲小亦令還學本大. 故但爲二人

也. 權行人乃是欲誘引此二種人. 故不須爲

也. 以佛道聲令一切聞卽是前二人得悟.

能以佛道聲令一切聞. 爲之已竟. 亦不須

爲也. 增上慢者憚敎不受. 如五千之徒. 此

未可爲也問此之二人得悟有深淺不答

初人但得信佛語耳. 第二人隨位淺深也

問化城與三車何異答直言三車則通今

昔. 若言化城但是今敎. 昔未言化也問就

譬而言有何異耶答作三車者此擧說法輪

爲譬. 若是化城以神通輪爲譬. 何以知之.

長者虛指門外說有三車. 故知是說法輪譬

也. 化城則明導師以神通力化作大城. 則以

通輪爲譬也. 又三車以聲爲譬. 化城則擧色

爲譬. 諸子但耳聞車而眼不見. 故擧聲譬.

衆人眼見城故擧色譬也. 但城譬之中非無

有聲. 如導師撫慰乃至集衆告言皆是聲也.

車譬之中非無有色. 如長者指門外示彼三

車卽是色也. 但城據眼見車就耳聞. 如前正

意問旣擧二輪爲譬者有二輪事不答二

譬皆是佛說. 但是說法輪. 無有現通事. 故非

神通也問三車及化城何異答前已釋

之. 未盡者更說約此別爲四句. 一者實而非

權. 謂一大車. 二者權而非實. 卽二使及化城

也. 三者亦權亦實. 謂三車也. 於一說三故爲

權也餘二非眞唯一爲實故名實也. 四非權

非實者前. 雖有三句唯成權實二句. 權實是

下              欄

因緣義. 故權實則不實. 實權則非權. 直唱權

實. 宛然而未曾權實卽第四句也. 又若約五

乘者人天乘非一乘. 故非實非三乘. 故非權

爲第四句問二使與城何殊答前已釋

之. 未盡者更序之. 一者使就人爲譬. 人能

指示是非如敎能詮理邪正. 城以法爲譬但

明止息耳. 二者使人動而城靜使動喩說敎

被緣. 城靜取安隱無患也. 三者使人喩敎.

一城譬理. 四者使人有二卽四諦十二緣城

則唯一兩智不殊. 二涅槃無異也問二乘

二智有異. 云何無異. 又入無餘無異. 有餘

有異. 云何無異耶答可兩望之. 取其同得

二智. 同得二涅槃. 故言無異. 此可譬一城

也. 取其二智不同有餘差別. 則譬二敎深淺.

如兩車[&FFFF]#妙也. 五者二使但在因中. 入城登

車皆據果地. 六者二使譬敎門通詮因果. 城

車則但在果門. 七者二敎詮爲無爲. 而但體

是有爲. 城車通爲無爲也. 八者城則是無. 使

則是有. 實無小乘究竟果故云無. 化作無敎

是佛說而不無佛敎故言有也問旣實無究

竟果而權明有者. 亦實無小乘敎亦權說有

小乘敎. 此義應齊. 何故不例答非無佛之

言敎. 爲會小敎歸一大敎故. 云我此九部法

隨須衆生說. 入大乘爲本故敎有也. 究竟之

果旣無不可會歸一果. 如不可從化城歸寶

所也問若果是無不可會者. 智斷無. 應不

可會. 何得云汝等所行是菩薩道答可細

尋其旨也. 此智斷可兩望之. 若言智斷究竟

此則無故不可會. 而有此不究竟之智斷.

經數: 一七二○

經名: 法華玄論卷第八

頁數: 四二四

上              欄

宜會歸一乘. 故云汝等所行是菩薩道也. 論

釋云汝等所行是菩薩道. 謂前菩提心退已

還發前所修. 善根不滅同後得果故. 此意

明取菩提心善根故是菩薩道耳. 二乘智斷

皆是菩薩之遠緣. 人天善根亦爾也問

何故不言汝等所行是菩薩果答二乘正謂

是果而非道. 今斥其病故云是道非果. 道者

因義也. 汝等所行若因若果皆是菩薩家道

耳問菩薩有果如信解中云我今得道得

果. 大品云有法是菩薩道. 無法是菩薩果. 何

故不言汝等所行是菩薩果耶答約此義亦

得也. 但今言道者取菩薩若果若道望佛□

爲因. 皆悉是道故言是菩薩道耳

法華玄論卷第七

法華玄論卷第八

胡吉藏撰

論曰轉法輪具四義. 一輪二轉三方四降敵.

輪者大乘以無生滅觀爲體. 小乘以生滅觀

爲體. 大乘無生觀爲輪. 略具十義. 一唯聖王

有餘人則無. 唯無所得聖王有此無生滅觀.

有所得人則無. 二自然成就不由工匠. 佛

菩薩了諸法本自不生今亦無滅. 得無生觀

非破生滅故有無生也方便品云. 諸法從本

來常自寂滅相. 三輻輞具足. 無生觀圓則衆

行皆備. 四自在王前導. 以無生觀常居衆行

之首. 五餘人不能壞. 天魔外道不能壞. 六

中              欄

能□怨敵. 得無生觀能破一切生心動念.

七停空不墮. 得無生觀常在實相虛空不復

退轉. 八圓而無際. 得無生觀離斷常諸邊. 九

上下□轉. 得無生觀能於生無生不相妨□.

如法身無生無處不生. 以無生故諸趣門閉.

卽是上□無處不生而生五道. 謂下轉也. 十

速疾得無生觀心無所□. 一念遍知. 所言

輪者轉輪爲義. 前佛得如實悟授於後佛.

衆生不盡輪無息時. 故云輪轉也. 又輪者

謂具足義. 此無生觀無德不含. 如波若說

一念具萬行. 又輪者圓正義無生實觀圓正

不偏也問何故名法輪復名梵輪耶答可

軌名法淸淨名梵. 十住論云此輪能除衆生

三毒使得淸淨. 故云梵輪. 婆娑云梵音說故

名爲梵輪釋論文已具足. 次論位但一無生

中道正觀. 約明味不同開爲四位. 初地至三

地名信無生. 四地至六地名順無生. 七地至

九地謂眞無生. 十地至佛地謂寂滅無生.

卽喩四轉輪王也. 又地前亦具四位. 外凡

十信信無生. 次十住謂解無生. 十行因無生

起行. 十□向明解行具足順無生流. 後四名

似輪. 前四名眞輪. 似中內外凡. 眞中[&FFFF]#不[&FFFF]#

如一乘中釋問何故地前至佛皆無生觀

答般若云菩薩初發心皆學無所得. 以無所

得故能從一位至一位耳. 有所得是魔眷屬

無道無果. 是故皆學無生問云何名無生

觀答於一切生死涅槃緣之與觀不生心動

念. 故名無生. 是故經云. 動心是魔網不動

爲法印也次釋轉義. 旣以無生爲輪卽以

下              欄

無轉爲轉也. 淨名云三轉法輪於大千其輪

本來常淸淨. 像法決疑經云. 鹿[&FFFF]#不說鵠樹

無言. 善吉云我無所論乃至不說一字. 大經

云若知如來常不說法是則名爲具足多聞.

此皆無轉而轉. 故言無所言. 但轉有二種.

一者他轉二者自轉. 此二種開三種成佛. 一

者法身成佛. 謂坐無生觀道場將滿不二念.

若假諸佛爲作因緣故. 無生觀輪於心中 轉

名爲他轉. 二者應身成佛. 謂十地行滿坐於

道場無師自悟名爲自轉也此二皆是大乘.

三藏所無. 次明三僧祇劫行滿三十四心成

佛. 亦無師自悟得眼智明覺此三藏成佛. 成

佛雖多不出此三. 若以本[&FFFF]#而言初一爲本.

後二爲[&FFFF]#. 大小爲論初二大乘後一三藏. 權

實而言三藏辨權大乘有權有實. 法身爲實

成[&FFFF]#身爲權成也次就應身成佛復有自

他. 婆娑云佛在菩提樹下轉自身法輪. 謂自

得無漏慧行四諦境. 於鹿[&FFFF]#爲他身轉法輪.

謂陳如等有應發之慧須佛言敎爲其□發名

爲他轉. 但自轉之義就初成道. 此義則短.

從爾已後皆屬他轉. 故他轉時長. 小乘旣爾

大乘亦同也次明方義. 轉必有方所卽是

轉境義. 若爾小乘生滅觀照四諦境. 故輪於

四方轉. 大乘明無生滅觀於一實諦方轉也

問云何爾耶答小乘以苦集爲相生. 滅

道爲還滅. 境卽生滅觀亦復然. 故生滅境發

生滅觀. 生滅觀照生滅境. 所以言生滅之

輪四方轉也. 大乘則明不苦不集故不生.

不道不滅故無滅. 故名一諦. 以無生滅一

經數: 一七二○

經名: 法華玄論卷第八

頁數: 四二五

上              欄

諦發不生滅一觀. 無生滅一觀照無生滅一

境. 故云無生滅輪於一諦方轉也. 然轉輪旣

是無轉而轉. 境生亦無生而生. 無轉而轉雖

轉不照. 無生而生雖生不發也. 次明小乘之

輪於四方轉. 大乘亦爾. 但小乘於有量四方

轉. 大乘於無量四方轉問小乘有量故有

生滅. 大乘無量亦有生滅. 量無量乃異. 生

滅觀應同耶答亦不同也. 大乘明苦者如

大經云. 解苦無苦爲苦諦. 又云五陰洞達空

無所起. 是苦義法本不生. 今則無滅是寂滅

義. 豈同小乘逼惱爲苦. 已有還無稱爲滅

耶次明降怨卽辨輪用. 小乘於四諦方轉

降四諦下怨. 正觀之輪於一實諦方轉降生

滅斷常怨也. 又小乘輪於有量四諦轉降有

量四諦下惑. 大乘輪於無量四諦方轉降無量

四諦下惑也次明權實. 以內照四諦爲實

智. 外說敎爲權智者. 佛自轉法輪則轉之與

輪皆是實智. 若爲衆生轉法輪者則所轉之

輪爲實智. 能轉之敎爲權智也次明敎智

兩輪問大經云諸佛世尊凡有所說皆悉爲

轉法輪也. 此用何物爲轉云何爲輪耶答

可具二義. 一者佛敎爲能轉. 衆生智爲所轉

之輪. 以諸佛說法皆能生物智慧故. 以佛敎

爲能轉. 衆生之智爲所轉之輪也. 二者以敎

爲所轉之輪. 以佛智爲能轉也. 所以然者佛

二智能說二諦. 二諦之敎爲所轉之輪也問

前云敎爲能轉. 衆生二智爲所轉之輪. 與後

相違云何會通耶答佛爲衆生轉法輪要須

具二種能所. 一者以二智說二輪. 則二智

中              欄

爲能轉. 二諦敎爲所轉之輪. 二者二諦敎復

能發生衆生二智. 則二諦敎爲能轉. 衆生二

智爲所轉之輪也. 初則智能諦所. 次則諦能

智所也問就佛自轉亦有能所不耶答佛

二諦能發生佛二智. 則二諦爲能 轉佛智爲

所轉之輪. 合前則有三種能所也問敎云

何名輪答敎有推邪顯正之能亦名輪也.

以智爲輪通自他. 以敎爲輪但爲他也問

智敎爲輪出何文耶答大經云. 凡有所說

皆名爲轉法輪此敎也. 淨名云得無生忍轉

不退輪. 以智爲輪也. 十住論具出二解. 一

云十二種行爲輪. 十二種行謂眼智明覺此

用智爲輪. 二云分別三乘之法名轉法輪

用敎爲輪也次明三輪義. 一爲聲聞轉四

諦此則三轉謂示勸證也. 爲緣覺明再轉. 謂

十二因緣相生及以還滅也. 爲菩薩說六度

輪. 但明一轉. 不三說六度. 亦不言有生滅二

也問何以知然耶答法華經文自作此

判. 四諦則言三轉. 十二因緣則言生滅. 六

度直說而已也問何故爾耶答示聲聞根

鈍故三轉. 示緣覺中根故再轉. 示菩薩上根

故一轉也. 次明通方義者. 聲聞旣三轉. 餘二

亦然互例也. 又通者三乘人同觀十二因緣.

故得通爲三乘人轉十二因緣法輪. 但就十

二因緣敎可分二位. 爲二乘人說生滅十二

因緣故名爲二轉. 爲菩薩說無生滅一中道

正觀名爲一轉. 故中論云. 前於聲聞法中說

生滅十二因緣. 次爲菩薩說無生滅十二因

緣. 生滅十二者卽是相生及還滅也. 爲菩薩

下              欄

說無生滅十二者. 十二本不生今亦不滅也.

次明四諦通別者. 爲二乘人說有量聖諦. 爲

菩薩說無量聖諦問何文明爲緣覺人說四

諦耶答十二相生卽苦集. 還滅卽滅道. 義

可知. 又釋論往生品云. 菩薩若證四諦成□

支佛. 卽共文也. 次明六度通別者. 通得爲三

乘人說六度. 大品發趣品云. 阿羅漢□支佛

諸佛因六波羅密到彼岸. 攝大乘論云. 凡夫

二乘皆有六. 但六不同菩薩耳問若三乘

皆六者. 亦應但名波羅蜜不答二乘人行

此行到涅槃彼岸. 亦稱波羅密. 但不能到佛

道彼岸故. 此菩薩非波羅密耳. 又釋論明小

乘人具有六度. 以佛毘曇卽是波若. 定卽禪

戒爲尸羅. 道品中精進卽毘梨耶. 能忍呵罵

卽忍. 有布施卽是檀也問六度卽是四諦

不答六弊相生爲苦集. 六行能滅卽道諦.

所滅之無謂滅諦. 亦得具四諦也. 次明別釋

聲聞三轉義問何故明三轉耶答三世十

方諸佛法語不過三. 鹿[&FFFF]#之時此是初轉法

輪. 示諸佛法所以三說也. 二者爲衆生有三

根故三說. 釋論第百卷云. 受法者有三種利

根一聞卽悟. 中根二聞方解鈍根三說始悟.

婆娑亦作此判也問爲五比丘三說四諦.

此中云何有三根耶答此中有八萬天及五

人. 何故無三根耶. 三者發生三慧. 是故三

轉初轉生聞慧. 次轉生思慧. 三轉生修慧四

者初轉生未知欲知根. 次轉生知根. 三說

生知已根. 五者初說生見道. 次說生脩道.

後說生無學道問鹿[&FFFF]#三說生何物耶答但

經數: 一七二○

經名: 法華玄論卷第八

頁數: 四二六

上              欄

生未知欲知根. 但生見道而具生三慧. 至

見道時是脩慧位也問何以然耶答以五

人及八萬天皆得初道故也. 又第一說利根

人生見道. 中下未悟. 皆在見道前. 第二說

利根人至脩道. 中根人在見道. 下根人未入

見諦. 第三說上根人得無學道. 中根人得脩

道. 下根人得見道也. 三慧亦爾. 利根人聞

一說得聞慧. 則二人未得. 第二說利根人

得思慧. 中根人得聞慧. 第三說利根人得

脩慧. 中根人得思慧. 下根人得聞慧也問

何以知然耶答婆娑云. 陳如一人得初道.

時四人住四善根也. 但三轉有二種. 一者四

諦三轉如前. 二者一諦三轉. 謂是苦. 苦應

知苦我已知. 集等亦爾也. 次明十二行義. 開

爲二意一就四諦法輪明十二. 次約十六諦

法輪明之轉四諦法輪明十二者. 有敎十二

有行十二. 敎十二者卽示勸證. 四諦成十

二敎. 十二行者三轉皆生眼智明覺. 若敎

十二爲能轉. 行十二爲所轉. 十二行是輪.

十二敎非輪也. 若明二輪義者. 十二諦是敎

法輪十二行是行法輪. 若是敎法輪則能

轉. 唯是一權智. 所轉則有十二敎也. 若是行

法輪能轉之敎有十二. 所轉之行亦十二也

問此敎行爲就一人爲就多人答敎通一

人多人. 自有一人具[&FFFF]#示勸證三. 自有三根

人[&FFFF]#三各得悟. 若就見諦道論十二行者. 要

是三人. 利根人聞示轉卽生眼智明覺. 故得

見諦. 中下亦爾. 以三人合擧故言十二行也

問何故約見諦明十二行耶答此就鹿

中              欄

[&FFFF]#. 明陳如及八萬諸天得法眼淨故作此說

也. 又約小乘義. 見諦道正是法輪. 小乘舊

義云. 牟尼說見道疾. 故名法輪. 瞿沙亦爾.

故云或復說八支轉至於他心. 八支猶是八

正道. 八正道卽是見道. 然瞿沙解轉與雜心

不異. 但雜心明轉與輪皆是見諦解. 就兩義

分之. 取見諦無漏解. 有□破義故名爲輪.

此解速疾說之爲轉. 瞿沙明佛自悟八正至

五人心中故名轉也問何以知三轉生三道

耶答釋迦初轉但明得見諦解. 故就見諦

道. 大通智勝初轉時皆得羅漢. 羅漢必經三

道. 故知就三道明三轉也. 薩波多明唯見道

名法輪. 僧祇部明諸佛凡有所說皆名轉法

輪. 釋論云. 但初說名轉法輪. 後去因初亦名

轉法輪也

次明四十八法輪者. 如一人得眼智明覺. 開

此四心則成十六心. 謂苦法忍爲眼. 苦法智

爲智. 比忍爲明. 比智爲覺. 與三諦皆爾. 故

成十六. 三根人各得十六故成四十八行也.

次明轉十六諦法輪. 亦應有示勸證. 則[&FFFF]#

四十八敎法輪. 三根人各得十六心. 故是四

十八行法輪也. 此非是苦忍十六心. 乃是苦

無常十六心也. 一人三人具得四十八敎.

若是行輪四十八者但約三人也問四諦十

六諦何異耶答略廣爲異耳. 又爲利根人

但略說四諦. 爲鈍根人廣開十六. 又四諦爲

章門. 十六爲解義. 又廣說爲十六. 爲易持故

但說四也問前明四十八行. 後復明四十

八行. 云何異耶答若轉四諦法明四十八

下              欄

行. 必是約見諦也. 何者以見諦十六心約三

根各得十六故. 故成四十八. 思惟不必備

觀四諦. 又作九無□九解脫斷惑. 不明十六

心故不得作四十八也. 若轉十六諦法輪者.

此通見思. 以見思皆得作十六諦觀. 故成十

六行. 但前十六唯就見諦故別. 後十六卽通

也. 次明以四句束之. 一開敎開行. 謂十六

諦十六行也. 二合敎合行. 謂十二敎十二行.

三合敎開行三轉十二敎爲合敎約三根四十

八開行也. 四合行開敎. 約一人具聞三轉十

二敎. 故名開敎. 但生一眼智明覺爲合行也

問今明小乘與數論明小乘何異耶答存

言雖同其心則異. 如淨名序小乘法輪云三

轉法輪於大千. 共輪本來常淸淨. 若爾者

雖復開之與合境之與行皆是因緣. 假名之

轉. 因緣轉此是無轉而轉無所轉. 故云其輪

本來常淸淨. 乃至境無所境開無所開. 如此

乃得名轉法輪. 亦乃得名法眼淨也. 若有所

轉此是轉[&FFFF]#倒. 不名轉法輪. 若有所見乃名

[&FFFF]#倒見耳. 不名得法眼淨也. 華嚴性起品序.

小三法輪無所轉無所還名轉法輪問無轉

而轉. 爲是大乘中說. 爲是小乘中說耶答

大乘中序佛說小乘轉法輪意如此也. 若不

如此悟者是人不得大乘意. 亦不得三藏意

也. 次別明大乘轉法輪有四句. 初轉四諦輪.

次轉二諦輪. 次一諦輪. 次無諦法輪. 小乘

但有三轉而大乘具有四轉. 此四轉皆是舒

卷明義. 舒之從無諦爲一諦. 一諦爲二諦.

二諦爲四諦卷之則合四爲二諦. 二諦歸

經數: 一七二○

經名: 法華玄論卷第八

頁數: 四二七

上              欄

諦. 一諦歸無諦. 四轉法輪者一中道佛性. 法

華亦然. 約此開四諦. 迷之則成苦集. 悟之

則成滅道. 迷之成苦集者. 如隨其流處六味

不同. 一切諸業煩惱卽集諦. 生死苦惱卽苦

諦. 悟之卽有十信乃至等覺地名爲道諦.

如來地一諦一依寂滅涅槃名滅諦也. 次合

此四諦唯成二諦. 三諦入有爲相. 滅諦入無

爲相. 唯有常無常二諦. 亦是空不空二諦.

無常卽是可空. 涅槃名爲不空. 故云空不空

二諦也. 次合二諦唯成一諦. 有爲虛妄不名

爲諦. 常住眞實故名爲諦. 如大經七義釋之.

次泯一諦以歸無諦. 如經云所言空者不見

空與不空. 不見空者不見有爲生死空也. 不

見不空者亦不見涅槃不空. 又生死是空. 而

今通言不見空不空者. 涅槃爲不空. 亦不見

有不有. 若爾卽不見生死空不空. 亦不見涅

槃有不有. 故非空非有非生死非涅槃. 卽是

無諦. 又大經十三卷云. 鹿[&FFFF]#唱小而無言.

雙林大音而不說. 呵文殊謂轉斥時會有聞.

卽如此相始名轉大法輪. 故前云若知如來

常不說法. 是名菩薩具足多聞. 次雙泯大小.

以生滅爲小輪. 以無生滅爲大輪. 此是無生

滅生滅生滅無生滅故. 非生滅非無生滅. 非

大非小不轉不還. 故云其輪本來常淸淨也.

佛如斯而轉竟無所轉. 緣如斯而悟竟無所

悟. 無所轉始爲妙轉. 無所悟始名妙悟. 故

肇公云. 玄道在乎絶域. 故不得而得之. 大

音匿於希聲故不聞而聞之矣五百由旬

義. 論曰. 佛法雖復深曠而大要不出生死涅

中              欄

槃迷悟二[&FFFF]#也. 諸師盛引五百由旬廣證諸

義. 故須評其得失. 此義若成衆證皆立. 斯

義若壞衆證皆謬矣. 有人言生死有四種. 一

流來生死. 二變易生死. 三中間生死. 四分段

生死. 今但明三種生死以譬五百不說流來.

流來是有識之初. 今明反原之始故不說也.

三百謂分段生死. 四百是七地. 中間生死五

百是. 八地已上變易生死也評曰此釋五

義爲失. 一者四種生死經論無據. 勝□云因

五果二. 果二者一分段二變易. 因五者謂五

住地. 離二生死別立流來生死及中間生死.

應離五住外別立煩惱. 離漏無漏業別更立

業也. 二者法華明五百. 而不增爲六百減成

四百者. 經明二種生死亦不可增減. 若二生

死遂有增減則五百義亦同然. 三者釋論云.

菩薩有二種身一肉身二法性生身. 肉身則分

段生死. 法身謂變易生死. 若二生死外別有

生死. 應離二身外別更有身也. 四者論又云

阿羅漢捨三界肉身受法性生身. 故羅漢唯有

二身. 則但有二生死. 離二之外無別生死也.

五者若以四百爲七地則三百爲六地. 若爾

二乘斷惑便與六地齊功. 若二乘斷惑齊六

地者無有是處. 二乘極久唯六十劫或百劫.

菩薩至六地時二十二大僧祇劫. 略據一文

詳之則菩薩心佛道而迂□. 二乘望大覺爲

直路. 而衆經呵斥二乘便成妄說. 又大智論

云. 二乘去佛道迂□. 不如直往菩薩. 以經

論詳之不應作此說也. 此義至有聲聞無聲

聞中當廣論之. 有人言但有二種生死. 如

下              欄

勝□所說. 但此中三百喩三界. 四百喩七地.

二國中間難可過度. 五百喩八地已上評

曰經明七地難可過度. 就菩薩法中自論難

易. 云何用此以化二乘人耶. 又若以四百喩

七地. 則應三百喩六地. 則二乘還與六地齊

功. 有人言斷見諦惑爲一百. 斷五下分結爲

二百. 斷五上分結爲三百. 斷□沙煩惱爲四

百. 斷無明爲五百評曰不然. 初果傾三

界見諦. 已度三百一半. 不應言一百. 又

未斷欲界思惟. 未度一百. 若過若不及也.

又經說三界爲火宅. 二乘出火宅. 卽是度三

百. 不應有此解也. 四百爲□沙. 五百爲無

明. 還配地位者同前評也. 有人言. 三界爲三

百. 七住及二乘爲四百. 七地已上爲五百

評曰. 三界爲三百則如前判也. 後二還以配

地過同於前. 有人言如大經云. 須陀洹八萬

劫到乃至□支佛人十千劫到. 到者至於菩

提心處. 如三根人領解. 卽是發菩提心. 以

五種人來至菩提心處故言廣五百也. 此取

極鈍根人故云八萬劫到耳. 若利根人不必

須多劫. 釋迦一期出世得四果者. 聞法華皆

發心卽名至也評曰是義不然. 經明度三

百由旬立二乘地. 豈是度五人耶問五人

□發菩提心名度五百. 如初果經八萬劫發

菩提心. 是超二乘地名度五百評曰. 此乃

是大經明五人發心離於五位. 今非此中意.

所以然者上來皆明權實之義. 今譬亦明權

實. 度三百立化城此是權. 度五百至寶所名

爲實. 故廢化城進寶所. 若明度五人者皆是

經數: 一七二○

經名: 法華玄論卷第八

頁數: 四二八

上              欄

進寶所譬. 失立化城譬意故此非解也. 次總

評. 上來諸釋皆非經意. 所以然者. 此經三

周說權實. 有法譬有合譬. 此五百由旬亦有

合譬. 諸經師不觀合譬文不解合譬意. 故引

餘處經意以釋此文. 故皆僻謬也. 次出今譬

意今所釋者. 三界爲三百. 聲聞地爲四百.

緣覺地爲五百也問以何義故作此釋耶

答今以二義作如此判. 一者三百爲凡夫地.

二百爲二乘地. 此二障於佛道. 欲心佛道須

[&FFFF]#斯二障. 故釋論云. 菩薩退有二事. 一貪

三界二樂二乘. 今[&FFFF]#二退故得入菩薩位進

至寶所. 又三界名有見地. 二乘名空見地.

空有二見傷菩薩中道正觀. 今欲修菩薩行

心於佛道. 應離此二地也. 又三百以生死爲

障. 二百以涅槃爲障. 地論云. 菩薩度五道

復淨涅槃. 以五道與涅槃皆是障故. 又華嚴

云. 大藥樹王不生二處. 一者深水二者火坑.

火坑深水卽是二乘及邪見凡夫. 此二不能

生菩提心大藥樹王根. 是故菩薩須離此二

地也. 又三界是二乘牢獄. 二乘地是菩薩牢

獄. 故二乘欲出三界. 菩薩欲出二乘地也.

又三界凡夫多修福德而無智慧. 二乘之人

多有智慧而無福德. 以二輪不具無由至佛.

故須離之方登大覺也. 又行有三種. 一者凡

夫不能自行. 亦不能化他行. 二者二乘但能

自行. 而不能化他行. 則行不具足. 菩薩修

自行故出凡夫地. 修化他行故離二乘地也.

又攝大乘及地持論明障. 有二種. 一惑障. 二

智障. 脫三界煩惱□離惑障. 未離智障. 若

中              欄

出二百便離二障也. 又生死有二種一分段

二變易. 若凡夫受分段. 二乘受變易. 離凡

夫故不受分段. 離二乘故不受變易. 又生死

因緣凡有二種. 一有漏業因四取爲緣. 二無

漏業因無明爲緣. 凡夫有有漏業及四住煩

惱. 二乘有無漏業有無明煩惱. 今度此五百

則斷此因緣故生死永盡也問若如後三義

還同舊釋耶答舊不數二乘爲二百. 豈同

舊耶次引證問此釋出何處文耶答釋

論解大品聞持品云. 菩薩度四百由旬則去

佛道不遠. 論云三百喩三界. 四百喩二乘

地. 菩薩度此二地知必作佛. 但大品合二乘

爲一百. 法華開爲二百. 雖開合不同意無

異也問大品已明此譬者與法華何異耶

答大品但明菩薩度凡聖二地. 未明二乘爲

權. 猶闕化城之意也問旣未辨化城亦應

未明寶所耶答大品已明顯實相. 故辨寶

所. 猶未開權故不明化城也問大品可用

此喩法華何必同耶答下合化城譬中佛自

作此說也. 如經云佛知是心怯弱下劣. 爲

止息故說二涅槃. 此合度三百由旬譬也. 若

衆生住於二地. 如來爾時卽便爲說. 汝所

住地近於佛慧. 此合度二百由旬譬也. 文

旣分明無勞惑也. 而經師都不見此文. 橫引

餘事以釋故失經旨也. 又不以二地爲二百.

復以何文合二百耶. 又責舊經師曰. 譬說之

中明一化城今合譬文何故乃明二地. 不應

一二相違. 今明開合皆有其旨. 所以合者略

明六義. 一同出三界. 二同得盡無生智. 三

下              欄

同斷正使盡. 四同得餘無餘二涅槃. 五望波

若三慧品同得一切智. 六同名小乘. 以六義

同故合二乘爲一化城也. 而開爲二地者略

明十義. 一行因久近如百劫六十劫等. 二

者根有利鈍. 三從師與獨悟. 四聲聞無大悲.

緣覺有小悲. 如鹿犀之喩. 現釋論也. 五聲聞

不必有相好. 緣覺必有. 但小多不定. 六聲聞

觀法略謂四諦. 緣覺觀法廣謂十二因緣. 七

聲聞說法則令人悟於聖道. 緣覺不能令至

□法. 及得賢聖事. 出大經. 八羅漢必在佛

世. 緣覺不定也. 九聲聞或頓證四果或復

漸證. 緣覺必頓證如三藏佛. 十緣覺現通多

說法少. 聲聞不定. 以具十義故開爲二地.

是故三百譬三界二百喩二地也問譬喩品

何故合三界爲一宅. 開敎門爲三乘. 今何故

開一宅爲三百. 合三乘爲二百耶答前明

同爲苦火所燒. 故合爲一宅. 心出者有三根

人不同. 故敎門開爲三乘也. 今明佛道長遠.

三界及二乘地是大惡之道要. 須度之然後

得佛. 是故開一宅爲三界. 三乘中但二乘地

是障佛乘非障. 故但明二百也問何故以

凡夫地爲三百. 小乘地爲二百耶答蓋引

進之言. 明汝所度已多. 汝所住地近於佛

慧. 唯二百在耳. 當怒力精進. 寶所不遙也

以理言之則所度猶少未度猶多. 二乘發心

始入十信. 方經五十二位三十三僧祇劫方

至佛耳. 爾前極長百劫修行故所度猶少也

問若所度已多是引進之. 言則此經未成

了義耶答深有旨也. 明佛道雖長. 若能

經數: 一七二○

經名: 法華玄論卷第八

頁數: 四二九

上              欄

度凡夫地及離二乘地者後進修行不復爲

難. 故名爲近佛. 如萬里之行唯五百里多難.

若過此道則前進爲易也. 次論惡道問何

故說五百由旬皆是惡道耶答上諸義卽明

惡道竟. 貪著三界及深二乘. 能害菩薩法身

惠命故言惡道. 二者佛及弟子已四處開權

顯實呵責二乘. 鈍根聞之猶未領悟. 方便品

云. 小智樂小法不自信作佛. 是故以方便分

別說諸果. 次身子章云. 我昔於空法得證.

而今乃自覺非是實滅度. 譬喩品云. 唯有

一大車. 唐捐門. 外實無三車. 信解品云. 佛乘

如大豪富長者小乘之人如. □目□陋無威

德者. 乃至貧窮下賤除糞之人四處. 雖種種

呵斥二乘稱歎大道. 鈍根聲聞猶故保執. 是

以今說惡道譬喩明三界二乘皆是惡道. 汝

今云何欲樂住耶. 又昔於大通佛所已欲度

五百由旬. 今積行彌劫云何退住惡道. 譬如

父母呵子云乃不長進何爲退縮. 又凡夫以

三途爲地獄. 二乘以三界爲地獄. 菩薩以二

乘爲地獄. 故大經云. 今我怖畏二乘道果.

如惜命者怖畏捨身. 汝今云何樂住地獄.

又本畏生老病死. 心涅槃樂. 三界及二乘地

未[&FFFF]#生死之苦. 故名惡道云何欲住. 又此

凡聖二地未[&FFFF]#四魔. 故名惡道. 三界具四魔

二乘具三魔. 煩惱未斷故有煩惱魔. 方便受

身故有陰魔. 無常所切卽是死魔. 明此二地

未[&FFFF]#四魔. 但前進不可住也. 又華嚴性起品

明卽事而言四乘皆苦. 爲三途苦說人天乘.

爲三界苦說聲聞乘. 爲聲聞根鈍少福有徒

中              欄

師之苦. 說緣覺乘爲緣覺福慧未圓結習不

斷之苦. 故說佛乘以有四苦名爲惡道. 本欲

厭苦今未脫之云何欲住耶問若二乘地是

惡道者何故文云度三百由旬. 說二種涅槃

耶答此則是開權顯實義. 昔說惡道爲涅

槃. 欲引出三界. 今指涅槃爲惡道令離二乘

不相違也. 又有三句. 一惡而非善. 謂三百

也. 二善而非惡. 謂度五百也. 三亦惡亦善. 中

間二百能度三界故爲善. 以是佛道巨患故

名爲惡. 故經云. 心二乘者名爲不善. 旣稱不

善豈非惡道耶問會二行皆爲菩薩. 云何名

惡道耶. 故不應以二乘地喩二百也答亦

會人天善入一乘. 云何以三界爲惡道耶

問三界煩惱可得爲惡道. 善是淸昇云何爲

惡耶答三界煩惱心所起善. 皆是不動不

出非是乘義. 二乘心所起善亦不動不出. 亦

非乘義問云何凡聖二善俱不動不出耶

答凡夫善不能出分段. 二乘善不能動出變

易. 又有二種闡提. 一凡夫闡提. 二聖人闡

提. 凡夫不信出三界者名凡夫闡提. 二乘不

信一乘名聖人闡提. 破凡夫闡提始生小信.

破二乘闡提始生菩薩十信也. 因此轉悟方

入菩薩道  次論至寶所義 問若以三界及

二乘爲五百者. 度三界及二乘地應至佛道.

此譬以寶所喩佛道故也答三界及二乘是

佛道巨難. 若能度之必至佛道. 故大經有三

處文. 明二乘至義. 一云至菩提心. 二云至菩

提. 三云至大涅槃. 然二乘經爾所劫. 但應

至菩提心耳. 而言至大涅槃及菩提. 以至菩

下              欄

提心必至佛道及涅槃故也. 問五人云何至

菩提心必至佛道耶答五人發菩提心時必

是雙厭之. 人旣登聖位故必不作凡夫. 今復

發菩提心則厭二乘道. 是故此人不起凡夫

行. 亦不起二乘行. 所以至佛道也問大經

何故擧三文耶答要須三文義乃圓足. 至

菩提心謂至因. 至菩提及涅槃名至果. 果中

有菩提智果及涅槃斷果. 所以說二. 今欲具

說始終總攝因果故有三文也. 又度五百由

旬至佛者譬意具三. 一惡道二好路三寶所.

合譬亦三. 一發菩提心謂度惡道. 二行菩薩

行如平坦好路. 三得佛道如至寶所也問譬

無此意云何穿鑿耶答理數應然豈可度二

乘地便得佛耶. 又下偈中具足明之. 今爲汝

說實汝所得非滅. 此明度五百惡道也. 爲佛

一切智. 當發大精進謂行菩薩行. 卽好路也.

汝證一切智十力等佛法. 謂得佛道也. 又

度五百卽至佛者. 三百爲分段生死. 二百

屬變易生死. 度於二種生死必得至佛也

次論多少問何故度五百不多不少耶答

如前十義及惡道中說. 又唯有五乘故但度

五百. 人天乘是三百. 二乘是二百. 故佛乘度

此五百. 以聲聞乘度三百緣覺乘度四百佛

乘度五百故. 不得多少. 此明一人始終度

五百. 亦得五人度五百. 如大經一人具七.

七人具七也問釋迦含那敎門明度云何耶

答舍那直說一乘明頓度法門. 直令菩薩

度於五百也. 釋迦初三後一具漸頓義. 昔

已令諸子度三百. 今復令度二百謂漸度. 若

經數: 一七二○

經名: 法華玄論卷第八

頁數: 四三○

上              欄

爲始發心菩薩說法華經卽令頓度也問昔

亦明頓度不耶答昔爲菩薩亦令頓度五

百. 如大品四百之喩. 但未明三百爲化城耳

問昔未明三百爲化城. 亦應未明五百惡

道答二乘是佛道大患. 是故已說是惡道.

但二乘根緣未熟故. 不得明化城也問昔

度今度何異答昔但令菩薩度五百. 令二

乘度三百. 今敎令菩薩度五百. 明二乘人

已度三百. 但令更度二百耳問法華□有

菩薩不度五百而修行耶答亦有此義. 如

位不退菩薩已過凡夫行及二乘行. 此人已

度五百惡道但修菩薩行. 入平坦好路進至

佛果寶所也. 若就二生死爲五百者. 唯佛

度五百耳問若爾無有菩薩得離二乘地者

耶答勝□經云. 聲聞緣覺大力菩薩皆共

在不可思議變易生死中. 就此而論菩薩與

二乘. 共在生死中不得相離也問□有菩

薩與二乘不共在生死以不耶答攝大乘論

明七種生死. 界內通名分段卽三種生死. 界

外有四種生死. 謂方便生死卽變易是也. 二

因緣生死. 三有有生死. 四無有生死. 後三生

死唯菩薩受生. 二乘在變易生死內. 故菩

薩與二乘有共生死義. 復有不共義如彼論

廣說也安樂行義八重第一來意. 然此品

雖是法華之一章. 實通辨菩薩之要行. 夫

欲自行化人弘道利物者皆須依之問何因

緣故說四行耶答上品末菩薩聲聞皆云弘

經多難. 弘經多難或生退沒妨自行化他.

故說四行. 身心安樂自行化人則無所廢. 又

中              欄

大判位行略有三種. 一發菩提心. 二行菩薩

行. 三得佛果. 上三周說法卽是發菩提心.

今此一品卽明行菩薩行. 寶塔已去明佛果

也. 又上三周明開三顯一之義. 謂智慧門.

次歎法美人明流通. 謂功德門. 物情便謂有

三有一有福有慧. 是故此品泯寂斯念. 勸菩

薩觀諸法如實相. 不有不無不二不一. 而

不失三一方便. 自行化他雖有三一. 三一只

是無三無一. 爲是因緣故說此四行. 如說經

大意釋也第二明四行名不同. 光宅云. 一

空慧行. 二說法行. 三離過行. 四慈悲行. 但初

行中辨空慧. 後三不明. 故初名空慧行也.

第二行中廣明說法. 第三行中亦有說法. 說

法義略故第二名說法行. 第三行中廣明離

過. 餘行文少故第三名離過行. 第四廣辨慈

悲故名慈悲行. 第三亦有慈悲. 慈悲文略不

名慈悲行也. 生公及注經列四行名. 第一空

寂行. 第二離□慢行. 三離嫉[&FFFF]#行. 四者慈

悲行. 生公不以說法別爲一行者. 下偈云.

安住四法然後說法華經. 此明內住四法外

說法華. 故不以說法爲一行也. 今用生公

所說也問觀第二行文實是明說法. 不應

言離□慢行也答由初行有解. 次行無慢.

內具此二故外無是非. 方能說法耳. 次明四

行體. 光宅以假實二空爲初行體評曰假

實二慧此猶小乘論意耳. 正可通彼阿含不

應用釋. 方等如前評之. 有人言假實二空似

解爲體評曰二空失已如前義. 似解義又

不可. 下位高人皆通用四行. 偏據似解而棄

下              欄

眞明非可用也. 有人言初行以忍辱爲體也

評曰不然初文具明空有解行. 忍辱是有

行之一枝亦非所用也. 今所明者初行正是

二慧爲體. 何以知然. 夫欲說法要須正解

二慧. 是菩薩妙悟不同凡夫二乘. 故以二慧

爲體. 故文云觀諸法如實相空無所有. 謂實

慧也. 但從[&FFFF]#倒因緣生謂方便慧也. 第二行

體者光宅云. 說法行用言辯爲體. 有人言

用權智爲體. 今依生公及注經用離慢爲體.

上明二慧已有能說之功. 但恐內恃明解外

相是非. 故明離慢爲體也. 第三光宅云離過

行卽以離過爲體. 龍公云. 不說他人好惡

長短. 印師云離七支惡. 復有人言離慢爲

體. 今依生公以離嫉[&FFFF]#爲體. □慢則貴已卑

人. 嫉[&FFFF]#則惡人勝已. 斯二是弘法之大患.

傷菩薩之本懷. 故說離之也. 第四慈悲行.

經有明文. 衆師更無異說. 但慈悲有三. 一

衆生緣見有衆生. 二法緣不見有衆生而見

有法. 三無緣. 此三異者亦得三人具三一人

具三三人具三者. 外道有衆生緣. 二乘法緣.

菩薩無緣也. 一人具三者. 始行爲衆生緣.

中行爲法緣. 上行爲無緣. 今品所明者旣發

趾標生法二空. 則以無緣爲正宗也問旣

言無緣則應不緣衆生. 何名爲慈悲耶答

緣衆生如實相故名無緣. 無緣者不復起衆

生見及法見. 如實相而識衆生故名無緣也.

第四釋四行名. 初行處近處. 此二種是所

行之處. 擧所目能從境爲稱也. 中間二行離

過受名. 第四慈悲當體爲目. 通稱安樂者.